Ka Augsburgi muuseumid võimaldavad pilguheitu sajandite taha, eriti rokokoostiili musternäidis, Schaezleri palee oma nelja olulise kunstikoguga. Ka üks sootuks  iselaadi muuseum rõõmustab väga, kui teda külastama juhtute: Augsburgi nukuteatri muuseum oma armastusväärse marionetilava ja põlvkondade taha ulatuvate lapsepõlvemälestustega. Lavakunsti alal, kuigi teises žanris, tegutses ka kuulsaim augsburglane: Bertolt Brecht. Augsburglased, kes Brechti kaua põlgasid ja vähe armastasid, on temaga tasahaaval siiski rahu sõlminud ja tema sünnikodus talle tähelepanuväärse näituse pühendanud. Ja õhtuti leiate mõnest kenast vanalinnakõrtsist alati kellegi, kellega saab Augsburgi  nukuteatri või Brechti teemal põhjalikult vestelda.